《代魏秀才和》
宋代·刘攽

明府敏为政，经纶功已深。无欺礼神意，不扰爱民心。

直道容多礼，良时避孔壬。未成宣室召，空赐颍川金。

兹日量天听，方春报雨霖。望蜺舒黯黯，笑电趣涔涔。

耒耜欢南亩，歌谣变越吟。和应光爇户，润足俟薰琴。

久客羞王粲，忘饥学汉阴。鹿门那忍去，留钓此江浔。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。